2022 m. A lyga

**2022 m. A lyga** (dėl sponsorystės dar vadinta ***Optibet A lyga***) – 104-asis Lietuvos futbolo čempionatas, vykęs 2022 m. kovą–lapkritį. Tai buvo 22-asis A lygos sezonas ir 34-asis Lietuvos futbolo čempionatas nuo 1990 m. Visose rungtynėse naudoti „Nike Flight“ kamuoliai. 2022 m. vasario 3 d. „Žalgiris“ pristatė naują generalinį rėmėją. 2022 ir 2023 m. sezonuose „Betsafe“ logotipas bus ant Lietuvos čempionų marškinėlių priekio. Kiekvieną savaitę vienerias rungtynes gyvai transliavo „TV6“. Taip pat buvo galimybė rungtynes stebėti lygos svetainėje ir tv3play.lt portale.

## Pasirengimas

2021 m. gruodžio 7 d. LFF VK posėdyje buvo priimtas sprendimas, kad aikštėje A lygos rungtynių metu būtų mažiausiai po tris žaidėjus lietuvius. Amžiaus cenzas taikomas nebus. Taip pat buvo padidintas legionierių registracijos mokestis – 1–4 legionierius bus apmokestinamas 1250 eurų, 5–8 – 1500 eurų, 9 ir daugiau – 2000 eurų. Ateinančiuose sezonuose mokestis bus keliamas. Ribojimas registruoti ne daugiau nei 5 ne ES piliečius buvo panaikintas.

Praėjusiame sezone, dalyvaujant 10 komandų, dvi paskutines vietas užėmusios komandos sportiniu principu krito į I lygą. Šiame sezone, vėl dalyvaujant 10 komandų, sportiniu principu paskutinė komanda iškris į I lygą, o priešpaskutinė žais pereinamąsias rungtynes su I lygos antrąją vietą užėmusia komanda.

Siekiant išlaikyti klubų tęstinumą, toliau galioja reikalavimas kad A lygos klubai privalo turėti dublerinę „B“ komandą, bei ne mažiau kaip 6 vaikų – jaunimo metų amžiaus komandas, dalyvaujančias LFF vaikų ir jaunių aukščiausios arba I lygos pirmenybėse. B komanda privalo žaisti ne žemesnėje nei LFF II lygoje.

Prasidėjus pasiruošimui prieš sezoną, FK Žalgiris komandoje susidarė COVID-19 užkrėtimų židinys – daugiau nei 10 narių. Daugiau apie rimtus užkrėtimus šiame sezone pranešimų nebuvo.

### Licencijavimas

Pradinis sezono įvykis – licencijavimas buvo paskelbtas 2021 m. lapkričio 18 d., registracija vyko iki 2021 m. gruodžio 1 d. 2021 m. gruodį prašymus dalyvauti 2022 m. A lygoje pateikė 12 klubų: Vilniaus „Žalgiris“, Marijampolės „Sūduva“, „Kauno Žalgiris“, „Panevėžys“, Kauno raj. „Hegelmann Litauen“, Vilniaus „Riteriai“, Gargždų „Banga“, Telšių „Džiugas“, Alytaus „Dainava“, Kėdainių „Nevėžis“, FA „Šiauliai“ ir „Jonava“.

Sportiniu principu vietas 2022 m. A lygos sezone turėjo 10 komandų:
* Pirmos aštuonios 2021 m. A lygoje užėmusios komandos: FK Žalgiris, FK Sūduva, FK Kauno Žalgiris, FK Panevėžys, FC Hegelmann, FK Riteriai, FC Džiugas, FK Banga Gargždai;
* Pirmos dvi 2021 m. I lygoje užėmusios komandos: FA Šiauliai, FK Jonava.

Galutinį sprendimą dėl klubų teisės žaisti A lygoje priima LFF licencijavimosi komitetas. Prašymus licencijuotis pateikė visi 10 sportiniu principu turintys teisę dalyvauti klubai ir abi iškritusios komandos – DFK Dainava bei FK Nevėžis. Negavę finansavimo iš savivaldybės, sausio 31 d. Dainava pranešė, kad traukiasi is A lygos licencijavimosi, ir sieks I lygos licencijos. Licencijavimo komiteto posėdis dėl A lygos licencijų išdavimo vyko 2022 m. vasario 3 d. Tądien LFF pranešė, kad Nevėžis taip pat atsisakė siekti A lygos licencijos.

 licencijos buvo išduotos: FK Žalgiris  FK Sūduva  FK Kauno Žalgiris  FK Panevėžys  FC Hegelmann  FK Riteriai  FA Šiauliai  FK Jonava

FC Džiugas ir FK Banga Gargždai pateikė apeliacijas ir jos 2022 m. vasario 10 d. buvo patenkintos. Klubams išduotos licencijos.

## Komandos

Dalyvavo 10 komandų iš 9 vietovių – Gargždų (1), Jonavos (1), Kauno miesto (1), Kauno rajono (1), Marijampolės (1), Panevėžio (1), Šiaulių (1), Telšių (1), Vilniaus (2). Didžiausią biudžetą turėjo Vilniaus „Žalgiris“.

### Sudėtys

### Treneriai

Trenerių pokyčiai:
* Pasibaigus 2021 m. sezonui FK Panevėžys treneris João Luís Martins sugrįžo į CS Marítimo Madeira, o jo vietą  užėmė Valdas Urbonas.
* FK Riteriai sutartis su Miguel Moreira galiojo iki 2021 m. sezono pabaigos, ir pratęsta nebuvo.  naujuoju treneriu tapo Glenn Ståhl.
* FK Sūduva atleido Víctor Basadre  po to kai komanda iškovojo tik 5 taškus sužaidus 5 rungtynes. Laikinai trenerio pareigas užėmė Eivinas Černiauskas, o  į vyr. trenerio postą buvo paskirtas Miguel Moreira.
*  Eisvinas Utyra atsistatydino iš FK Jonavos vyr. trenerio pozicijos, po to kai klubas per pirmąsias 8 rungtynes nesurinko nė vieno taško. Laikinuoju treneriu tapo konsultantu dirbantis Yevhen Lucenko.  Yevhen Lucenko atsistatydino iš laikinojo trenerio pareigų. Komandą rungtynėms ruošė Jonavos U-19 treneris Martynas Matuzas.  Vyr. treneriu paskirtas Petro Kušlykas.
*  FK Riteriai vyr. treneris Glenn Ståhl atsistatydino iš pareigų. Laikinuoju treneriu tapo Vaidas Sabaliauskas.  vyr. treneriu tapo Pablo Villar.
*  Marius Šluta buvo atleistas iš FC Džiugo vyr. trenerio pareigų. Po dviejų dienų vyr. treneriu paskirtas João Prates.
* Po lygiųjų su FK Jonava rugsėjo 10 d., FK Panevėžys iš pareigų atleido Valdą Urboną. Pareigas laikinai perėmė buvęs vyr. trenerio asistentas Dainius Gleveckas. Rugsėjo 22 d. vyr. trenerio pareigas užėmė Gino Lettieri.
* , po pralaimėjimo FK Kauno Žalgiris, FK Sūduva abipusiu susitarimu nutraukė sutartį su Miguel Moreira. Laikinai komandai vadovaus asistentas Matthew Silva.

### Stadionai

## Rezultatai

Dalyvavo 10 ekipų, kurios tarpusavyje sužaidė po 4 kartus. Paskutinioji komanda perkeliama į 2023 m. Pirmą lygą, o priešpaskutinioji žaidė pereinamąsias rungtynes su I lygos antrąją vietą užėmusia komanda. Surinkus po vienodai taškų, aukštesnę pozicija lemtų tarpusavio susitikimų rezultatai.

Komanda galėjo registruoti ne daugiau nei 30 žaidėjų, iš kurių bent 5 privalo būti U-21 Lietuvos piliečiai. Legionierių registracijos mokestis buvo padidintas. Ribojimas registruoti ne daugiau nei 5 ne ES piliečius buvo panaikintas. Rungtynių metu aikštėje privalo būti mažiausiai po tris žaidėjus kurie yra Lietuvos piliečiai netaikant amžiaus cenzo, išskyrus atvejus jei Lietuvos pilietis yra pašalintas iš aikštės ar patiria traumą išnaudojus leistinus keitimus. Kiekvienoms rungtynėms leidžiama registruoti ne daugiau 23 žaidėjų, kurių tarpe gali būti klubo žaidėjai bei neribotas U-21 klubo *dublerių B komandos* žadėjų skaičius, bei 2 (+1 vartininkas) klubo *dublerių B komandos* žaidėjai virš 21 metų amžiaus.

Pavasario žaidėjų perėjimų langas numatytas sausio 7 d. – kovo 18 d., o vasaros – liepos 1 d. – 29 d. Dauguma A lygos žaidėjų žaidė profesionalaus kontrakto pagrindu, tačiau buvo ir žaidėjų su mėgėjo kontraktu.

Reaguodama į 2022 m. Rusijos įsiveržimą į Ukrainą, LFF nusprendė stabdyti žaidėjų, trenerių ir kitų sporto specialistų iš Rusijos bei Baltarusijos registraciją Lietuvoje. Apribojimai taikyti A lygai, Pirmai lygai, Antrai lygai bei LFF taurės turnyrui. Ši nuostata galiojo ir „Spark energy“ moterų A lygoje, LMFA I lygoje bei futsal A lygoje. Nutraukta LFF partnerystė su „Cyber X“, kurios pagrindiniai akcininkai – rusų fondo investuotojai. Ukrainiečiams Lietuvoje suteikta galimybė nemokamai stebėti A lygos rungtynes.

Pirmojo turo rungtynės tarp Bangos ir Džiugo buvo atidėtos dėl COVID-19 užkrėtimų židinio Bangos klube.

Per septintojo turo rungtynes balandžio 9 d. tarp Džiugo ir Žalgirio Telšiuose tarp sirgalių kilo riaušės. Situacijai toliau aštrėjant, teisėjas Mindaugas Jackus 78-ą žaidimo minutę rungtynes nutraukė. Lietuvoje tai precedento neturintis atvejis. Rungtynės buvo užbaigtos balandžio 13 d., sužaidžiant likusias 12 rungtynių minučių, be žiūrovų. Ištyrus situaciją, LFF drausmės komitetas paskyrė nuobaudas abiems klubams.

2022 m. liepos mėnesį iš FK Jonava pasitraukė Benas Spietinis, Paulius Osauskas ir Gytis Vasylius, motyvuodami tuo kad komandos žaidėjai ėmė gauti įspėjančius laiškus apie galimą diskvalifikaciją dėl galimų lažybų. Nenorėdami rizikuoti būti diskvalifikuotais, žaidėjai išėjo savo noru, ir pradėjo ruoštis futsal sezonui FK Vikingų klube. FK Jonava liepos mėnesio pabaigoje buvo surinkusi 1 tašką po 20 rungtynių. Rugpjūčio viduryje LFF pranešė kad įtarimai dėl nesąžiningo žaidimo yra pareikšti 4 žaidėjams, o klubo vadovai aktyviai bendradarbiauja siekiant išsiaiškinti galimus pažeidimus.

2022 m. rugsėjo 7 d., vyko rungtynės tarp FK Jonava ir FK Banga Gargždai. Po pirmojo kėlinio, Jonavai pralaimint rezultatu 0:4, Jonavos rūbinėje tarp žaidėjų įvyko muštynės, teko įsikišti apsaugos darbuotojams.

2022 m. spalio 9 d. prieš rungtynes tarp FK Jonava ir FK Žalgiris buvo pranešta kad statomos neproporcingai didelės sumos už įvarčių gausą. Rugntynių pradžia buvo suvėlinta 20 min., buvo pradėtas tyrimas dėl manipuliavimo rungtynių rezultatais. Rungtynes FK Jonava pralaimėjo rezultatu 0:4, tame tarpe buvo įmuštas įvartis į savo vartus. Taip pat buvo atskleista kad keturiems FK Jonavos žaidėjams dar liepos mėnesį buvo pateikti kaltinimai, tačiau jiems apeliavus, žaidėjai toliau galėjo žaisti rungtynes. Sekančių trijų savaičių bėgyje su 6 žaidėjais buvo nutrauktos sutartys.

### Galutinė lentelė

|}

### Rungtynės

* 2022 m. kovo 4 d., penktadienį, „Sportimos“ manieže įvyko pirmosios čempionato rungtynės. Susitiko Vilniaus „Žalgiris“ ir „Jonava“.
* 2022 m. balandžio 4 d. paskelbta apie tai, kad Marijampolės „Sūduvos“ vyr. treneris Víctor Basadre palieka komandą.
* 2022 m. balandžio 9 d. rungtynės tarp FC Džiugas ir FK Žalgiris buvo nutrauktos likus 15 minučių iki pabaigos. Įvyko sirgalių muštynės, kai rezultatas buvo 4-1 „Žalgirio“ klubo naudai. Prasidėjus neramumams rungtynės buvo sustabdytos ir nebeatnaujintos. Rungtynių baigtis kol kas nėra aiški. Dėl galimų nuobaudų spręs LFF Drausmės komitetas.
* 36-ojo turo rungtynės sužaistos 2022 m. lapkričio 23 d.

### Snaiperiai

3 įvarčiai per rungtynes:

### Statistika

Sezono pradžioje, visų 10 A lygos klubų žaidėjų bendra rinkos vertė buvo įvertinta EUR 29 mln. Vidutinė vieno A lygos žaidėjo vertė buvo EUR 128 tūkst. Vertingiausias lygos žaidėjas – Francis Kyeremeh buvo vertinamas EUR 775 tūkst. A lygoje buvo registruoti 226 žaidėjai, tarpe jų – 81 (35,8%) užsieniečiai. Daugiausia užsieniečių – 17 iš Brazilijos. Žaidėjų amžiaus vidurkis – 24,7 m. Jauniausias žaidėjas žaidęs aikštėje 2022 m. sezone – Povilas Kasperavičius, 14 metų 4 mėnesių ir 29 dienų amžiaus, tai jauniausias žaidėjas A lygos istorijoje. Vyriausias žaidėjas – Saulius Mikoliūnas, 38 m. Ilgiausiai tame pačiame klube žaidžiantis žaidėjas – Deividas Mikelionis, 9 metai Kauno Žalgiryje.

Duomenys pasibaigus sezonui:*
* Įvarčių: 386
* „Het-trikų“ (*Hat-trick''): 4
* Vidutiniškai įvarčių per rungtynes: 2,14
* Geltonos kortelės: 671
* Raudonos kortelės: 22
* Paskirti 11 m baudiniai: 48
* Realizuoti 11 m baudiniai: 40
* Žiūrovų: 66 834
* Vidutiniškai žiūrovų per rungtynes: 371

Du žaidėjai žaidė visas 90 minučių visose 36 rungtynėse: Deividas Mikelionis ir Armantas Vitkauskas.

## Pereinamosios rungtynės

Pereinamosiose rungtynėse dėl teisės žaisti 2023 m. sezono LFF A lygoje rungtyniavo „Džiugas“ (9 vieta A lygoje) ir „Neptūnas“ (2 vieta I lygoje).
----

----

----

„Džiugas“ nugalėjo varžovus bendru dviejų rungtynių rezultatu 5-0 ir išsaugojo vietą A lygoje.

## Šaltiniai

## Nuorodos
* Lietuvosfutbolas.lt (2022-12-20)
* Lithuania 2022 (Rsssf.com)
* Optibet A Lyga 2022 (Foot.dk)
* Lithuania 2021-2030 (Claudionicoletti.eu)